
Az ECROFI (European Current Research on Fluid and Melt Inclusions) konferencia a fluidum- és olvadékzárványokat tanulmányozó kutatók által kétévente megszervezett európai fóruma, ahol a világ legelismertebb szakemberei vesznek részt megosztva egymással legújabb kutatási eredményeiket. Idén az Eötvös Loránd Tudományegyetemen adott helyszínt a 25. ECROFI konferenciának (ECROFI2019; https://ecrofi2019.elte.hu/), amit az ELTE TTK-n működő Litoszféra Fluidum Kutatólaboratórium (LRG) szervezett. 
PhD kutatáson során a Persány Hegység Vulkáni Területen található, alkáli bazalt vulkanizmus működésével felszínre szállított földköpeny eredetű kőzetzárványok (xenolit) genetikáját tanulmányozom és a kapott eredményeket igyekszem összehangolni a térségtől nem messze előforduló, Vráncsa-zónában fellépő, földköpeny (70-170 km) mélységben kipattanó földrengésekkel.  A végső cél a földrengések környezetének - földköpeny mechanikájának -  leírása és annak a fontos ténynek a megértése, hogy statisztikailag miért gyakoriak a Vráncsa-zónában a kipattanó földrengések.
Eredményeimet az ECROFI2019 konferencián poszter formájában mutattam be.  A poszter szekció alatt több elismert kutatóval volt szerencsém (pl. az olasz Frezzotti és holland Nikogosian professzorok) megvitatni eredményeimet, amit publikálásra alkalmasnak tartottak. 


	Lange Thomas Pieter		

